Folketing
2004-12-09

Jamen er det ikke lidt specielt, at man, hvis man vil have del i de sociale ydelser, så skal sende sine børn i institution? Får forældrene efterfølgende reelt nogen valgmulighed, hvis bare økonomien betyder en lille smule? Var det ikke bedre at sige, at det koster så og så meget for det offentlige at få et barn passet, og de midler stiller vi frit til rådighed, så forældrene kan finde ud af, hvad der er bedst for deres barn, og hvad der passer ind i deres familiestruktur og ind i de ønsker, de har til deres børns opvækst? (Kort bemærkning).